kardosdrur/scandi-wiki huggingface dataset:
Predella

Predélla, nogle gange pradella eller pedrella (fra latin piedrella, "en skammel" eller "et trin"). Særlig betyder predélla det til de senmiddelalderlige fløj altertavler hørende fodstykke, som hæver den egentlig tavle et stykke op over det murede alterbord. Historisk er det vistnok en levning af det ældre superfrontale, praktisk letter predélla fløjenes bevægelser hen over alterbordet. Predélla kan rumme et skab til kirkens hellige kar, og den kan ligesom altertavlen være smykket med skårne figurer; hyppigt er den dog et glat bræt med malede billeder.

Maleri
Kirkeligt interiør
Elvis (film)

Elvis er en TV-film fra 1979 som baserer sig på Elvis Presleys liv og karriere frem til 1969. Filmen er instrueret af John Carpenter.

At filmen stopper ved 1969 hænger sammen med, at der på dette tidspunkt i Presleys liv skete en række store omvæltninger: Han stoppede med at indspille film, han havde netop fået gang i sit familieliv, han havde haft en kæmpestor succes med sit "come-back-show" i 1968 og han var gået i gang med sine store koncerter i Las Vegas og de efterfølgende turneer.

I den fremtrædende rolle som Elvis Presley ses Kurt Russell, som blev nomineret til en Emmy for sin rolle i filmen.

Country-sangeren Ronnie McDowell lagde stemme til Kurt Russells sange i Elvis.

Medvirkende 
 Kurt Russell – Elvis Presley
 Shelley Winters – Gladys Presley
 Season Hubley – Priscilla Presley
 Bing Russell – Vernon Presley
 Pat Hingle – Tom Parker
 Charles Cyphers – Sam Phillips
 Ellen Travolta – Marion Keisker
 Charlie Hodge – sig selv
 Larry Geller – sig selv

Andet 
Kurt Russell havde allerede som barn mødt Elvis Presley, idet han i Elvis' film It Happened At The World's Fair fra 1963 fik sin filmdebut som en knægt, der bliver betalt af Elvis for at sparke ham over skinnebenet, så Elvis får mulighed for at blive behandlet af en køn sygeplejerske.

Russells filmiske engagement med Presley inkluderer herudover, at han lægger stemme til den unge Elvis i Forrest Gump samt at han i filmen 3000 Miles To Graceland spiller en af de mange Elvis-kloner.

Links 
 

Elvis Presley
Tv-film fra USA
Anstalten Karlskoga

Anstalten Karlskoga er et fængsel 3 km nord for det centrale Karlskoga. Det er et lukket fængsel ("klass E" i det svenske system for klassifikation af fængselssikkerhed) for mænd med 76 pladser og 70 ansatte. Fængslet blev bygget i 1984 (med 44 pladser) og udvidet i 1994 med en ny afdeling med yderligere 32 pladser. I fængslet er der blandt andet mekanisk værksted, småindustri og skole.

Link
 Anstalt Karlskoga 

Karlskoga
Karlskoga
Etableret i 1984
Bygninger, konstruktioner og anlæg i Örebro län
Slaget ved Reading

Slaget ved Reading stod den 4. januar 871, da Æthelred af Wessex og hans bror Alfred angreb en invaderende dansk styrke som havde slået lejr ved Reading. Sakserne påførte danerne store tab, men blev til slut selv drevet på flugt. 

Strengt taget vandt danerne slaget, men deres styrke var så svækket at det stoppede deres felttog.

Englands historie
9. århundrede
Reading (England)
Bistandsloven

Bistandsloven var en dansk lov, der trådte i kraft 1. april 1976. Den blev i 1998 erstattet af bl.a. Lov om social service. 

Bistandsloven var en del af 1970'ernes socialreform og fik stor betydning, da den samlede en række love om offentlig forsorg, børne- og ungdomsforsorg, mødrehjælp, revalidering, omsorg for pensionister, husmoderafløsning og hjemmehjælp. Samlingen skabte et enstreget socialsystem, hvor borgere kun skulle henvende sig et sted, nemlig hos kommunen. Loven gjorde samtidig, at hjælpen blev udmålt efter samme regler, uanset om årsagen var sygdom, arbejdsløshed, skilsmisse eller noget helt fjerde. 

Med det enstrengede system var det hensigten at kunne yde en mere helhedsorienteret hjælp, baseret på et skøn. Tidligere var støtten baseret på et retsprincip, hvilket gav kommunerne et incitament til at yde den billigst mulige hjælp, nemlig kontanthjælp. Skønsprincippet betød dog, at der atter blev forskel på hvilken hjælp, borgerne fik, alt efter hvilken kommune de tilhørte.

Loven indeholdt tre former for ydelser: Rådgivning, kontanthjælp og serviceydelser. 

Med de nye love i slutningen af 1990'erne blev der indført et princip om, at alle skal yde noget, hvis de skal modtage offentlig hjælp, bl.a. gennem aktivering.

Kilder
 Om bistandsloven på Arbejderens hjemmeside 
 Plads til os alle: Social sikring (via archive.org)  
Danmarks love
When the Tigers Broke Free

"When the Tigers Broke Free" (også kaldt "When the Tygers Broke Free") er en Pink Floyd sang skrevet af Roger Waters, som beskriver hans fars, Eric Fletcher Waters', død under 2. verdenskrigs Operation Shingle. Sangen blev skrevet samtidigt med The Wall, derfor er ophavsretsdatoen sat i 1979, men blev ikke udgivet før filmudgaven af Pink Floyds album The Wall og blev først udgivet som en enkelt spor på en 7" single d. 26. juli 1982.

Pink Floyd sange
Singler fra 1982
Bring the Boys Back Home

"Bring the Boys Back Home" er en sang fra Pink Floyds album, The Wall. Sangen blev udsendt som en B-side på singlen "When the Tigers Broke Free". "Bring the Boys Back Home" handler om ikke at lade krig eller karriere overskygge ens familieforhold eller efterlade børn vanrøgtede.

Pink Floyd sange
Sange fra 1979
Julius Caesar (skuespil)

Julius Caesar er en tragedie af William Shakespeare, der menes at være skrevet i 1599. Teaterstykket er en tragedie i fem akter. Det er baseret på den 44 BC sammensværgelse imod romerske diktator Julius Cæsar, hans snigmord, og den Slaget ved Philippi.

Eksterne henvisninger 
 Den fulde tekst til skuespillet Julius Caesar 

Skuespil af William Shakespeare
Skuespil fra 1599
Mark Blake (forfatter)

Mark Blake er en journalist og forfatter. Hans arbejde er blevet udgivet i et utal af aviser og musik- og livsstiltidsskrifter siden 1988, heriblandt Q, The Times, Mojo, og Music Week.

Faglitterære forfattere fra Storbritannien
Journalister fra Storbritannien
Gerry Brown

Gerald " Gerry " Brown ( født 9. november 1951 i Philadelphia , Pennsylvania , USA) er en amerikansk trommeslager. Han spillede med elbassiten John Lee og kom i 1972 til Amsterdam, hvor han indspillede med sin og John Lees gruppe. Indspillede også med Chris Hinze, Jasper Van Hoff, Joachim Kühn, Toots Thielemans og Charlie Mariano Vendte tilbage til USA, hvor han har været bosat siden. Var en kort overgang medlem af Chick Coreas gruppe Return to Forever Spiller i dag med Stevie Wonder.

Diskografi 
 John Lee & Gerry Brown – Infinite Jones
 John Lee & Gerry Brown – Mango sunrise
 John Lee & Gerry Brown – Still can´t get enough
 John Lee & Gerry Brown – Chaser
 John Lee & Gerry Brown – Brothers
 John Lee & Gerry Brown – Live at the Roxy Blue Note
 Medusa – Medusa
 Jasper Van Hoof – Eyeball
 Return to Forever – Live
 Return to Forever – Romantic Warrior
 Super Drumming vol. 1
 Stevie Wonder – Natural wonder – live.

Eksterne kilder og henvisninger 
 drummerworld.com
 

Jazztrommeslagere fra USA
Trommeslagere fra USA
Personer fra Philadelphia
Overdosis

Overdosis (OD) betegner indtagelsen af et rusmiddel, eller et andet stof, i større mængder end hvad der er anbefalet eller normaltvist praktiseret. En overdosis betragtes i vid udstrækning som skadelig og farlig, da det kan resultere i døden.

Hvor stort er problemet 

Det samlede antal narkotika-relaterede dødsfald i Danmark i perioden fra 2014 til 2017 var i alt 1040 personer, alene i 2017 var det 256 personer.

Referencer 

Toksikologi
Lægemidler
Forgiftninger

de:Überdosis
Martin Gore

Martin Lee Gore (født 23. juli 1961) er en engelsk sangskriver, lyriker, sanger, guitarist og keyboardspiller. Han var med til at danne synthesizer-rockbandet Depeche Mode i 1980 og har skrevet størstedelen af bandets sange, inklusiv hits som  "People Are People", "Personal Jesus" og "Enjoy the Silence". Foruden at være sangskriver i bandet synger Martin Gore også flere af sangene, som regel solo, (fx "Somebody", "A Question of Lust", "One Caress", "The Things You Said" og "Sweetest Perfection". Både i studiet og live er han backing sanger. I 1999 modtog han en Ivor Novello Award fra det britiske akademi af sangskrivere, komponister og forfattere (BASCA) for "International Achievement" ("International bedrift").

Eksterne henvisninger 

 

Sangere fra England
Depeche Mode
Surrender

"Surrender" er en komposition fra 1960 af Doc Pomus og Mort Shuman. "Surrender" er indspillet af Elvis Presley, der fik et stort hit med sangen. Elvis indspillede sangen hos RCA i Nashville den 30. oktober 1960. Den blev udsendt som A-side på en single i foråret 1961.

"Surrender", der er en ud af i alt 25 sange, som Pomus og Shuman skrev til Elvis Presley, baserer sig på den kendte ballade fra Napoli, "Torna a Surriento" (Tilbage til Sorrento) fra 1902. Den blev oprindeligt skrevet af de italienske brødre Giambattista og Ernesto de Curtis og er i tidens løb indspillet af et utal af kunstnere, bl.a. Dean Martin, José Carreras, Plácido Domingo, Luciano Pavarotti, Meat Loaf og Mario Lanza.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Surrender" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Andet 
Den nævnte single med "Surrender" som A-side havde som B-side "Lonely Man" (Bennie Benjamin, Sol Marcus), oprindeligt indspillet til filmen Wild in the Country, hvor den dog ikke blev brugt.

Referencer 

Elvis Presley-sange
Sange fra 1902
Sange fra 1960
Rock and roll-sange
Kjeld Pedersen

Kjeld Christian Johan Pedersen (1. februar 1917 i Næstved – 1982) var en dansk pilot.
Under Anden Verdenskrig forsøgte han sammen med to pilotkollegaer og venner, Thomas Sneum og Christian Michael Rottbøll at nå England for at flyve i det britiske Royal Air Force (RAF). I en spektakulær bedrift fløj han sammen med Thomas Sneum over Nordsøen i et lille Hornet Moth fly natten mellem den 21. og 22. juni 1941.
Både Pedersen og Sneum blev tilbudt at indgå i det engelsk SIS som agenter, og mens Sneum accepterede afslog Pedersen.
Den 27. juni allerede fem dage efter landingen blev Pedersen overført til RAF træningsskole i Woking, Surrey.
Fra 6. december 1942 fløj Pedersen i Nordafrika med Hawker Hurricane indtil 28. januar 1944.
Fra marts 1944 fløj han fra en RAF base i Cottishall, Norfolk, England.
I april begyndte han at flyve Spitfire og kom uskadt ud af krigen.

Efter krigen var Kjeld Pedersen i det danske luftvåben og endte som oberstløjtnant.

Ekstern henvisning 
 Pedersen, Kjeld Christian Johan (1917 – 1982). Danish WW2 Pilots

Henvisning 

Danskere i 2. verdenskrig
Modstandsfolk fra Danmark
Piloter fra Danmark
Officerer fra Danmark
Riddere af Dannebrog
Don't Mug Yourself

"Don't Mug Yourself" er en sang af den britiske rapper The Streets, første gang udgivet i oktober 2002. Nummeret blev udgivet som det 9. spor på debutalbummet Original Pirate Material i 2002, og var 4. single derfra. Sangen rappes af Mike Skinner og hans ven Calvin Bailey. Den kom på nummer 21 på UK Singles Chart.

Tracklite

CD 1 
 "Don't Mug Yourself" (Video Edit)
 "Don't Mug Yourself" (Out Takes)
 "Streets Score"
 "Don't Mug Yourself" (Enhanced CD-Rom Video)

CD 2 
 "Don't Mug Yourself" (Album Version)
 "Weak Become Heroes" (Röyksopp's Memory Lane Mix)
 "Has It Come To This?" (High Contrast 'It's Come To This' Remix)

Referancer 

The Streets sange
Sange fra 2002
Tempera

Tempera eller temperamaleri (malen a tempera eller en détrempe, af latin temperare, blande, dæmpe) kaldes den fremgangsmåde, malerne før oliemaleriets opfindelse i begyndelsen af 15. århundrede (og ofte en rum tid efter) benyttede ved fremstilling af staffelibilleder på træ eller anden malegrund, undertiden også på mur i stedet for freskomaleri. Tempera har nærmest karakteren af et maleri, der er udført med dækkende, mat optørrende vandfarver (gouache), og teknikken er da også nærmest som ved denne art af maleri. Temperafarverne rives i vand, og som bindemiddel benyttes blandt andet æggeblomme (ikke æggehvide, som det gerne anføres) udrørt i eddike; bindemidlet kan for øvrigt være ret forskelligt, således anføres også gummi med honning og andet og harpiksopløsninger, de sidste gerne brugt til iblanding af farven, hvor den skal anvendes til lasur (jævnførAlfons von Pereira, Leitfaden für die Tempera-Malerei Stuttgart 1893). Som alt anført var tempera i brug, til det afløstes af olieteknikken, der frier for besværet med den hurtige optørring, tillader blanding af farver på palet og tavle, tilsteder en rigere nuancering af farven og først og fremmest giver mere malerisk dybde og kraft. Efter at have veget pladsen ved staffelimaleriet har temperateknikken dog stadig været i anvendelse ved dekorationsarbejder, ligesom den sikkert også er benyttet af kunstnerne i 16.—17. århundrede til undermaling i de billeder, der blev gjort færdige i olie. — I vore dage (1915-1930) er tempera igen kommet på mode; i udlandets udstillinger træffes hyppigt billeder udførte i denne teknik og i Danmark og Norge af og til, og i London dannedes 1901 et kunstnerselskab Society of Painters in Tempera, der ved udstillinger i stiftelsesåret og senere har søgt at bane vej for temperas genfødelse. (jævnfør The Studio XXIII og XXXV London 1901 og 1905). Hans Scherfig er et eksempel på en dansk maler, der benytter temperateknikken, både på plade og lærred.

Se også 
 Kaseintempera

Eksterne henvisninger 

Maleri
Julie Reumert

Julie Reumert (født 2. marts 1984) i København er uddannet sopran fra Det Kgl. Danske Musikkonservatorium.

Julie Reumert har haft mange koncerter i både ud- og indland og er flittigt brugt på operascenen, hvor hun har spillet med i Tryllefløjten samt den futuristiske opera Majakovskij, begge på Den Fynske Opera. 

Julie Reumert var i 2008 solist i showet "Martin og Ketil" i Tivolis Koncertsal. Julie Reumert har ligeledes haft solistkoncerter med bl.a Gladsaxe Symfoniorkester samt Etats-orkesteret. 

Julie Reumert er bosat i New York hvor hun studerer ved Manhattan School of Music. Julie Reumert er elev af den verdenskendte professor Joan Patenaude-Yarnell og vil i 2012 modtage sin Master of Music Degree ved Manhattan School of Music. I New York har Julie Reumert haft mange koncerter og senest til TEDx – Ideas worth spreading.

Noter

Eksterne henvisninger 
Hjemmeside for Julie Reumert

Operasangere fra Danmark
Personer fra København
Sopraner
Erik S. Angelo

Erik Stein Angelo (født 17. maj 1906 i København) var en af Danmarks førende fabrikanter af trædesign. Han var søn af Elionore og Aage Rørbye Angelo og var i sine voksne år en mangfoldig entreprenør som både havde et damekonfektions- og designfirma og senere udviklede ESA som handlede internationalt med sine produkter.

Erik S. Angelos træprodukter, bl.a. skåle, saltkar, peberkværne, lamper, knivskafter, cigaretæsker, skærebrætter og meget andet var af høj kvalitet og nød stor anseelse blandt designkendere i 1960'erne og 1970'erne. I dag er ESA-produkter solgt på antiksiter specielt i Norden.

Personer fra København
Designere fra Danmark
Pervenetz-klassen

Pervenetz-klassen var Ruslands første serie af panserskibe, og blev bygget efter at den russiske regering i lighed med andre flådemagter måtte konstatere, at de eksisterende træskibe ikke kunne stille noget op mod de nye panserskibe, der var blevet bygget i Frankrig og England. På trods af, at der kun var gået seks år siden Krimkrigens afslutning, henvendte den russiske regering sig alligevel til det værft i Storbritannien, der havde bygget HMS Warrior, der på det tidspunkt var verdens største panserskib. Russerne bestilte et noget mindre skib i 1862, men der var stadig tale om et moderne jernskib med kraftig vædderstævn. På basis af det første skib blev der bygget yderligere to i Sankt Petersborg, og alle tre fik mindst 40 års tjeneste i den russiske Østersøflåde. I takt med at den russiske marine byggede større panserskibe, blev skibene i Perventz-klassen med deres beskedne størrelse og svage maskineri degraderet til kystpanserskibe.

Skibene

Pervenetz 

Navnet betyder "den førstefødte", og passer dermed fint til Ruslands første panserskib.

Netron Menya 

Navnet betyder "rør mig ikke".

Kreml 

Navnet "Kreml" betyder borg, og refererer som regel til Kreml i Moskva. Dette tredje skib i serien blev bygget lidt større end de to foregående. Kreml demonstrede på uheldig vis sin vædderstævns effektivitet, da den i august 1869 kolliderede med træfregatten Oleg og sendte den til havets bund.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Jane, Fred T., The Imperial Russian Navy, London, 1899. Findes på archive.org
 Sondhaus, Lawrence. Naval Warfare 1815–1914. Routledge, London, 2001. .

Noter 

Slagskibe fra Rusland
Jinchang

Jinchang (金昌市) er et bypræfektur i den kinesiske provins Gansu. Det udgør en del af Hexi-korridoren. Det har et areal på 8.896 km² og har ca. 450.000 indbyggere (2004).

Geografi
Jinchang ligger centralt i Gansuprovinsen, vest for den Den Gule Flod, nord for Qilianbjergene, og syd for Alashan Plateauet. Præfekturet har et areal på 8,896 km², og grænser mod nordvest  til  Indre Mongoliet.

Administrative enheder
Jinchang består af et bydistrikt og et amt:
Bydistriktet Jinchuan (金川区), 3.017 km², 200.000 indbyggere, er sæde for lokalregeringen;
Amtet Yongchang (永昌县), 5 879 km², 250.000 indbyggere.

Byer i Gansu
Bypræfekturer i Gansu
EuroNight

EuroNight, forkortet EN, er en betegnelse for alle nationale og internationale nattog-tjenester, som kører på intercity-jernbanenettet primært indenfor det vesteuropæiske område. I modsætning til EuroCity- og InterCity- toglinjerne kører EuroNight primært om natten, og er udstyret med en lang række forskellige services i forskelig kvalitet, der skal sørge for, at den rejsende får en så behagelig rejse som muligt. Derfor kræver man næsten på alle EuroNight-ruterne et ekstra beløb eller tillæg, udover den normale billetpris, for den ekstra service, man som tillæg køber til sin rejse på et af disse tog. Alt efter prisen kan man på et EuroNighttog få alt, lige fra en almindelig siddeplads til sin egen kabine med egen seng og wc/bad. Næsten alle EuroNight-tjenester er internationale tjenester (selv om nogle få store lande, herunder Frankrig og Tyskland også driver dem nationalt) og er co-drivet af forskellige nationale jernbaneselskaber, som deles om enkelte ruter. EN-togene har udviklet sig igennem tiden, og er næsten blevet en fast standart for alle nattogsruter i det vestlige og centrale europa. Der findes dog stadig en særlig betegnelse for de ældre D-Nacht-tog (hvoraf mange stadig opererer i central- og østeuropa). EN-togene har særlige kriterier, som jernbaneselskaberne skal matche for at modtage EN betegnelse. 

Tognumrene følger den gamle EN-betegnelse. Mange ruter har også ledsagenavne, der oprindeligt er blevet udpeget i det 19. og 20. århundrede (EN 264 opererer f.eks. stadig på den klassiske Orientekspressen fra Wien til Strasbourg).

Selskaber, der er med i EuroNight rutenettet 

Følgende jernbaneselskaber er i øjeblikket en del af EuroNight-systemt. Mange jernbaneselskaber deler vogne på ruterne, for eksempel EN 235 mellem Wien og Rom, hvor der både er vogne med, der tilhører ÖBB og Trenitalia.

 Belgien – NMBS/SNCB
 Danmark – DSB
 Frankrig – SNCF (der opererer under SNCF's selv-udpegede Corail Lunéa)
 Italien – Trenitalia
 Luxembourg – CFL
 Polen – PKP Intercity
 Rumænien – CFR
 Schweiz – SBB-CFF-FFS
 Slovakiet - ZSSK
 Spanien – Renfe Operadora
 Sverige – SJ
 Tjekkiet – ČD (České dráhy)
 Tyskland – DB
 Ungarn – MÁV
 Østrig – ÖBB

Eksterne henvisninger 
 Tysk supertog præsenteret på Østersøen  – dsb.dk
 Nyt luksustog ind i trafik til Tyskland  – dsb.dk

Togforbindelser
Transport i Europa
Gesso

Gesso er oprindeligt en grunder af gips og animalsk lim, der anvendes i italiensk middelaldermaleri. I dag bruges betegnelse for en hvilken som helst grunder til træ eller lærred med henblik på senere bemaling.

Eksterne henvisninger 

Maleri
Marriott World Trade Center

Marriott World Trade Center oprindeligt kaldt 3 World Trade Center var en 22-etagers hotelbygning med 825 værelser placeret i New York, hotellet åbnede i 1981 med navnet Vista International. Bygningen blev tegnet af Skidmore, Owings & Merrill og var oprindeligt ejet af Port Authority of New York and New Jersey. I 1995 blev bygningen solgt til Host Marriott Corporation.

Hotellet var forbundet til det nordlige og sydlige tårn, mange gik gennem hotellet for at komme til tårnene. Hotellet havde et par virksomheder, herunder Greenhouse Cafe, Tall Ships Bar & Grill, Times Square Gaver, The Russia House Restaurant, et motionscenter og en hårsalon kaldt Salon Olga's.

Hotellet blev ødelagt under terrorangrebet den 11. september 2001 efter sammenbruddet af nord- og syd tårnet i World Trade Center.

World Trade Center
Bygninger ødelagt under Terrorangrebet 11. september 2001
Skyskrabere på Manhattan
Rudolf Dassler

Rudolf Dassler (født 26. marts 1898, død 27. oktober 1974) var bror til Adolf Dassler, og de startede sammen firmaet Adidas, men blev senere uvenner, hvorefter Rudolf Dassler startede sit eget firma Puma, som fokuserede på modetøj.

Erhvervsfolk fra Tyskland
Adidas
Askfelt

Askfelt (dansk) eller Ascheffel (tysk) er en landsby og kommune i det nordlige Tyskland, beliggende under Rendsborg-Egernførde kreds i Slesvig-Holsten. Byen ligger få kilometer vest for Egernførde i Hytten Bjerge i Sydslesvig. Askfelt blev første gang nævnt i 1415.

Kommunen samarbejder med andre kommuner på administrativt plan i Amt Hüttener Berge.

Eksterne henvisninger 

 Kommunens hjemmeside 
 Askfelt Danske Skole 

Byer i Kreis Rendsborg-Egernførde
Byer i Slesvig-Holsten
Barney Pityana

Barney Pityana (født 7. august 1947) er en sydafrikansk menneskerettighedsforkæmper og teolog. 
Pityana var i sin ungdom medlem af African National Congress Youth League (ANCYL), og med til at starte South African Students Organisation sammen med Steve Biko. 
I dag arbejder Pityana for University of South Africa.
Han er en udtalt kritiker af den nuværende sydafrikanske præsident, Jacob Zuma.

Ekstern links
Barney Pityanas profil på University of South Africas hjemmeside

Præster fra Sydafrika
Jurister fra Sydafrika
Aktivister fra Sydafrika
Teologer fra Sydafrika
Ginsberg Location

Ginsberg Location er et "township" uden for King Williams Town, Sydafrika, hvor Steve Biko voksede op. Stedet blev formodentligt oprindeligt grundlagt af Franz Ginsberg, en tysk emigrant og forretningsmand, i starten af det 20. århundrede.

Noter og referencer 

Byer i Sydafrika
South African Students' Organisation

South African Students' Organisation (SASO) var en sammenslutning af sorte (læs: afrikanere, indere og farvede) sydafrikanere som var brudt ud af den bestående nationale studenterorganisation, NUSAS, i 1968, fordi denne blev set som en hindring for "sort bevidsthed" (Black Consciousness). Foreningen blev startet af blandt andet Steve Biko og Barney Pityana, og var et væsentligt udgangspunkt for tilblivelsen af Black Consciousness-bevægelsen i Sydafrika.

Organisationer fra Sydafrika
Studenterorganisationer
Etableret i 1968
Black Community Programmes

Black Community Programmes (BCM) var en del af Black Consciousness Movement i halvfjerdsernes Sydafrika. BCM bestod af blandt andet "bevidstheds"-undervisning og voksenundervisning, samt organiseringen af medicinske klinikker, alt sammen for sorte.

 
Sydafrika